Aarhuus Stifts-Tidende, 1847-08-11
Fædrelandet. Bladet Fædrelandet indeholder, i Anledning af den franske Bestikkelsessag, en Betragtning over Adskilligt, vedkommende vore Forhold i denne Retning, med specielle Data, hentede fra Sagen imellem Generalgouverneur Scholten og Heilbuth, de under den Printzlauske Sag oplyste, af en høi Embedsmand foretagne uregelmæssige Omsætninger med en hans Control underlagt offentlig Kasses Eiendele, der havde givet Anledning til den utroe Kassebetjents Forbrydelse, samt Forholdet fra det Offentliges Side mod den med høitstaaende Mænd besvogrede endnu som Bortrømt titelførende Cancelliraad) Fribert, om hvem det ikke blot var hans Foresatte vitterligt, men uimodsagt gjentagne Gange offentligt sagt, at han havde besveget offentlige Kasser for en betydelig Sum, der først siden ved en uforudseelig Vending i Conjuncturerne (Bank actiernes Stigen) kunde erstattes af hans Bo, og imod hvem først da Tiltale blev besluttet, hvis han skulde vende tilbage til Danmark. Gjerne - hedder det i hiin Betragtning - skulle vi være rede til at indrømme, at Uegennyttighed og Redelighed nu ere Regelen, og at Bestikkeligheden hører til Undtagelserne; gjerne skulle vi erkjende, at den nærværende Cancellipræsident ikke har ringe Fortjeneste i denne Henseende, og at navnlig Justitsbetjentene nu ere ganske anderledes paalidelige og agtværdige end for. Men ere Undtagelserne alligevel saa sjeldne? Det er jo ikke ret længe siden det under en Retssag blev oplyst om en Justitsbetjent, at han havde solgt Borgerskab, at han ligefrem opkrævede en Skat til sin egen Lomme(det var maaskee endda de mindste af hans Forbrydelser), og om en Anden, at han skiftede Ret for Penge. Det er sandt, begge disse Embedsmænd fik deres Løn, de mistede deres Embeder (men – tilføie, vi - den Ene af disse erholder desuagtet endnu et Gratiale af den kongelige Kassel); men skeer dette altid, uagtet Tingen er ligesaa vitterlig, Der er virkelig meer end een af de nuværende Embedsmænd, som almindelig siges at lade sig høie ved Gaver, og dog vel næppe med Urette. Det er en vitterlig Sag, at naar man vil have Penge tillaans af offentlige Kasser og Stiftelser, maa man ofte afstaae visse Procent til vedkommende Embedsmænd, dersom man vil vente at faae Laanet; ja dette Uvæsen har ved en offentlig Stiftelse i Hovedstaden været bragt endog i formeligt System. Det er dette, der er Skyld i, at den ene offentlige Stiftelse saa sjeldent kan erholde Laan hos den anden, idet nemlig disse ulovlige Procenter ikke kunne indføres i de offentlige Regnskaber (nei Tak!). Og nu Leverancerne til det Offentlige! Troer man, at disse altid eller oftest overleveres og modtages med rene Hænder, Nei, Leverancevæsenet har været og er den Dag idag forbundet med saa mange Synderligheder, som ingen anden rimelig Forklaring tilsteder end den, at privat Egennytte og ulovlig Vinding er med i Spillet. Vi henvise forøvrigt til Artikelen, hvoraf Rummet ikke tillader os større Uddrag. (Aalb. Av.) Udenfor Kjøbenhavns Nørreport, paa begge Sider af selve Porten, findes to Kroge, der i umindelige Tider, formodentlig ligesaa længe som Porten er gammel (over 150 Aar), af Personer, som gaae ud og ind af nævnte Port og ere i Trang for at besørge en vis nødvendig Forretning, daglig er blevet brugt i dette Øiemed. Afvigte Fredag kom ligeledes en velklædt Mand i samme Øiemed, men som han stod, kom Skildvagten og førte ham i Portvagten. Her blev nu optaget Rapport over Manden, og derefter sendt Bud til Politiet, hvorpaa han blev ført til Politidirecteurens Kjælder, uagtet han tilbød at stille betryggende Sikkerhed for sin Person. Det hialp Altsammen ikke, han maatte afsted til Politiets Kjælder formedelst den ommeldte forfærdelige Brøde, som forresten flere Hundrede. daglig gjøre sig skyldige i paa samme Sted, og maaskee have gjort i henved et Par Hundrede Aar, saa at Publikum i en vis Henseende vel maa ansees at have Hævdsret derpaa, og for saavidt hvad Alderen angaaer, en meget respectabel Hævdsret. Som sagt: Vedk. blev ført til Politikjælderen, men dog strax efter sat i Frihed. Saaledes blev en Mand behandlet for en Ba(Khvns Maj.) gatels Skyld.